Guanozín

Guanozín (symbol G alebo Guo) je purínový nukleozid pozostávajúci z guanínu naviazaného na ribofuranózový kruh pomocou β-N9-glykozidovou väzbou. Guanozín môže byť fosforylovaný, čím z neho vzniká guanozínmonofosfát (GMP), cyklický guanozínmonofosfát (cGMP), guanozíndifosfát (GDP) alebo guanozíntrifosfát (GTP). Tieto zlúčeniny hrajú dôležitú úlohu v rôznych biochemických procesoch ako sú syntéza nukleových kyselín, proteosyntéza, sťahy svalov alebo intracelulárny prenos signálu. Keď je guanín napojený dusíkom N9 na C1 uhlík deoxyribózy, jedná sa o deoxyguanozín.

 Fyzikálne a chemické vlastnosti 
vľavo|náhľad|Guanozín s očíslovanými uhlíkmi
Guanozín je biely kryštalický prášok bez vôňe s mierne slanou príchuťou. Je dobre rozpustný v kyseliny octovej, slabo rozpustný vo vode a nerozpustný v etanole, dietyléteri, benzéne a chloroforme.

 Funkcia 
Guanozín sa vo fosforylovanej podobe účastní mnohých bunkových procesov.

Guanozín je takisto nutný pre zostrih RNA v pre-mRNA, kedy sa intrón, ktorý podlieha samozostrihu („self-splicingu“), sám odstráni z mRNA odštiepením oboch koncov a ich znovuspojením, čím ostanú len exóny na oboch koncoch, ktoré sa následne preložia do proteínu.Splicing (JPG) 

Modifikáciou guanozínu vzniká wybutozín.

 Použitie 
Antivirálne lieky acyklovir (bežne používaný pri liečbe herpesu) a abakavir (liek proti HIV) sú štruktúrne podobné guanozínu.Product Information: ZIAGEN(R) oral tablets, oral solution, abacavir sulfate oral tablets, oral solution. ViiV Healthcare (per Manufacturer), Research Triangle Park, NC, 2015. Guanozín sa takisto používa na prípravu regadenosonu.

 Zdroje guanozínu 
Guanozín sa nachádza v pankrease, ďateline, kávovníku a v pele borovíc.

 Referencie 

 Pozri aj 
 Guanozínmonofosfát
 Guanozíndifosfát
 Guanozíntrifosfát
 Cyklický guanozínmonofosfát

Kategória:Puríny
Kategória:Nukleozidy